બીજી તરફ નોટબંધીના કારણે પ્રોપર્ટીના ભાવ ઘટશે તેવી શક્યતાના કારણે ઘરનું ઘર ખરીદવા ઈચ્છતા લોકોમાં હાલ ‘વેઈટ એન્ડ વોચ’નો અભિગમ જોવા મળી રહ્યો છે. કેન્દ્ર સરકારનાર નોટબંધીના એલાનથી નવા ફલેટ વગેરેની ખરીદીમાં મોટા ભાગના નાગરિકોએ ‘વેઇટ એન્ડ વોચ’ની ભૂમિકા અપનાવી છે. હાલના તબક્કે લોકો હોમલોન સહિતની બાબતોમાં રિઝર્વ બેંકની નીતિ-રીતિ પર ઝીણવટભરી નજર રાખી રહ્યા છે. આના કારણે રિયલ એસ્ટેટમાં પણ કંઇક અંશે સુસ્તીનું વાતાવરણ છવાયું છે. આગામી તા.૩૧ ડિસેમ્બર બાદ આ ક્ષેત્ર સહિતનાં અન્ય ક્ષેત્રમાં તેજી-મંદીની સ્પષ્ટતા થશે. અત્યારે તો નવા દસ્તાવેજ પણ ઓછા થઇ રહ્યા છે.